rejauldu/bengali-wikipedia huggingface dataset:
গাজন বা ফারমেন্টেশন (Fermentation) বলতে সাধারণ মানুষ অ্যালকোহল উৎপাদন বোঝে।  বিভিন্ন শস্য ও ফল হতে গাজন প্রক্রিয়ায় বিয়ার ও মদ তৈরি করা হয়।  ইংরেজী ফারমেন্টেশন শব্দটি ল্যাটিন ফারভার (Fervere) শব্দ থেকে এসেছে।  ফারভার অর্থ হল ফুটানো। ফল বা শস্যের নির্যাসের (extract) উপর ইস্ট এর জৈব-রাসায়নিক ক্রিয়ায় কার্বন ডাই অক্সাইড উৎপন্ন হয়।  যখন এই কার্বন ডাই অক্সাইড বুদ্‌বুদ্‌ আকারে উপরে উঠে, তখন একে ফুটানো পানির মত মনে হয়।   প্রান-রসায়নবিদ(Biochemist) ও ইন্ডাস্ট্রিয়াল মাইক্রোবায়োলজিস্টদের এর কাছে ফারমেন্টেশনের অর্থ ভিন্ন। ... ... ... আরও জানুন
মিশেল দু প্রিজ (জন্ম ৩ জানুয়ারি ১৯৯৬) একজন নামিবীয় ক্রিকেটার। তিনি ২০১৫ আইসিসি বিশ্ব টুয়েন্টি২০ বাছাইপর্ব টুর্নামেন্টের জন্য নামিবিয়ার স্কোয়াডের অংশ হিসেবে নির্বাচিত, ঝিভাগো গ্রোয়েনেওয়াল্ড এর বদলি হিসেবে।  ক্যারিয়ার আগস্ট ২০১৮ সালে, তিনি নামিবিয়ার স্কোয়াডে অন্তর্ভুক্ত হন আফ্রিকা টি-টোয়েন্টি কাপের জন্য। এই টুর্নামেন্টে তিনি চার ম্যাচে ১৬৪ রান সংগ্রহ করে নামিবিয়ার পক্ষে সর্বোচ্চ রান-সংগ্রাহক হন।  অক্টোবর ২০১৮-এ, বতসোয়ানায় অনুষ্ঠিত ২০১৮-১৯ আইসিসি ওয়ার্ল্ড টুয়েন্টি২০ আফ্রিকা বাছাইপর্বে দক্ষিণ সাব রিজিওন গ্রুপে তিনি নামিবিয়ার স্কোয়াডে স্থান পান। এরপর জুন ২০১৯-এ, ২০১৯-২০ আন্তর্জাতিক মরসুমের আগে তিনি ক্রিকেট নামিবিয়ার এলিট পুরুষ স্কোয়াডে নির্বাচিত ২৫ জন ক্রিকেটারের মধ্যে একজন হিসেবে মনোনীত হন।  ২০২১ সালের মার্চ মাসে, উগান্ডার বিপক্ষে টি-টোয়েন্টি সিরিজের জন্য নামিবিয়ার টি-টোয়েন্টি আন্তর্জাতিক (T20I) স্কোয়াডে তার নাম অন্তর্ভুক্ত করা হয়। ৩ এপ্রিল ২০২১-এ উগান্ডার বিপক্ষে তার টি-টোয়েন্টি অভিষেক ঘটে।  ২০২১ সালের সেপ্টেম্বরে, ডু প্রিজকে ২০২১ আইসিসি পুরুষদের টি-টোয়েন্টি বিশ্বকাপের জন্য নামিবিয়ার স্কোয়াডে রাখা হয়। নভেম্বরে তাকে নামিবিয়া ত্রি-দেশীয় সিরিজের জন্য নামিবিয়ার একদিনের আন্তর্জাতিক (ODI) স্কোয়াডে অন্তর্ভুক্ত করা হয়, এবং ২৬ নভেম্বর ২০২১-এ ওমানের বিপক্ষে তার ওডিআই অভিষেক হয়।  তথ্যসূত্র  বহিঃসংযোগ  বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার
রুকাইয়া সাইদ হাশমি () হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত বেলুচিস্তান প্রাদেশিক পরিষদের সদস্য ছিলেন।   ব্যক্তিগত ও শিক্ষাজীবন  রুকাইয়া সাইদ হাশমি চিকিৎসাবিদ্যায় স্নাতক বা এমবিবিএস (ব্যাচেলর অব মেডিসিন অ্যান্ড ব্যাচেলর অব সার্জারি) ডিগ্রি অর্জন করেছেন।  তিনি প্রাক্তন সিনেটর সাইদ হাশমিকে বিয়ে করেছেন।   রাজনৈতিক জীবন  তিনি ২০১৩ সালের পাকিস্তানের সাধারণ নির্বাচনে নারিদের জন্য সংরক্ষিত আসনে পাকিস্তান মুসলিম লিগ (কিউ) এর প্রার্থী হিসাবে বেলুচিস্তানের প্রাদেশিক পরিষদে নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (কিউ) এর রাজনীতিবিদ
হাতিকভাহ (, , lit. ) একটি ইহুদি গীতিকবিতা এবং ইসরায়েল রাষ্ট্রের জাতীয় সঙ্গীত। গীতিকবিতাটির রচয়িতা ছিলেন ইহুদি কবি নাফতালি হার্জ ইমবার, যিনি তৎকালীন অস্ট্রীয় শাসনাধীন বর্তমান ইউক্রেনের জোলাখিভ শহরে জন্মগ্রহণ করেন। ১৮৭৭ সালে নাফতালি ইমবার যখন ইহুদি পণ্ডিত হিসেবে আতিথীয়তা গ্রহণ করে রোমানিয়ার শহর ইয়াসিতে সফর করছিলেন, তখনই তিনি এই কবিতাটির প্রথম সংস্করণ রচনা করেন। মূলত পূর্বপুরুষদের ফেলে আসা ইসরায়েলের ভূমিতে ফিরে যাওয়ার ২০০০ বছরের সুপ্ত বাসনা এবং সার্বভৌম জাতিরূপে ইহুদিদের মাতৃভূমি পুনরুদ্ধারই হলো এই কবিতা তথা জাতীয় সঙ্গীতটির মূল প্রতিপাদ্য বিষয়।  ইতিহাস "কবিদের শহর". খ্যাত তৎকালীন অস্ট্রো-হাঙ্গেরীয় সাম্রাজ্যাধীন জোলোখিভ (বর্তমান ইউক্রেনে) শহরের কবি নাফতালি হার্জ ইমবার ১৮৭৮ সালে এই কবিতাটি রচনা করেন। কিন্তু ১৮৮২ সালে কবি নাফতালি ইমবার ইউরোপ ছেড়ে অভিবাসী হয়ে উসমানীয়-শাসিত ফিলিস্তিনে বাস করতে শুরু করেন এবং রিশোন লিৎজিয়োন, রিহোভোৎ, গেদেরা এবং ইয়েশুদ হামা'আলার মতো গোড়ার দিকে প্রতিষ্ঠিত হওয়া ইহুদি উপনিবেশগুলোর শহরের কর্ণধারদের কাছে তিনি তার এই কবিতা প্রচার করতে থাকেন।  ধারণা করা হয় যে, ইমবারের হাতিকভাহ্‌ কবিতার নবম-স্তাবক তিকভাতেনু (যার অর্থ "আমাদের আশা") অংশের পঙক্তিগুলো আধুনিক ইসরায়েলের মধ্যবর্তী শহর পেতাহ তিকভাহ্‌ প্রতিষ্ঠায় প্রেরণা জুগিয়েছিল। পরবর্তীতে ১৮৮৬ সালে কবি ইমবারের প্রথম বই বারকাই-তে (যার অর্থ "প্রভাতের জ্যোতির্ময় নক্ষত্র")" কবিতাটি প্রথম প্রকাশিত হওয়ার পর রাশিয়ার হোভেভেয় জায়ন নামক ইহুদীয় সংগঠন তাদের দলের দলীয় সঙ্গীত হিসেবে হাতিকভাহ্‌কে নির্ধারণ করে এবং পরে ১৮৯৭ সালে সুইজারল্যান্ডে অনুষ্ঠিত হওয়া প্রথম জায়নবাদী কংগ্রেস নেতৃবৃন্দও হাতিকভাহ্‌কে তাদের দলীয় সঙ্গীতরূপে স্বীকৃতি দেয়।Naphtali Herz Imber (1904) Barkoi or The Blood Avenger, A.H. Rosenberg, New York (Hebrew and English)  ইসরায়েল রাষ্ট্র প্রতিষ্ঠার পূর্বে ১৯১৯ সালে আরবে জায়নবাদ-বিরোধী আন্দোলন শুরু হলে পরিস্থিতি সামাল দিতে তৎকালীন ব্রিটিশ মেন্ডেটরি প্রশাসন জনসম্মুখে সঙ্গীতটির প্রচার নিষিদ্ধ করে।.  দ্বিতীয় বিশ্বযুদ্ধে ইউরোপে ইহুদি গণহত্যার সময়, জোন্ডেরকোমান্ডোসের (কনসেন্ট্রেশন ক্যাম্পের কয়েদী-ইহুদীদের একটি ইউনিট, যাদের বলপূর্বক গ্যাস চেম্বারে মৃত শবদেহগুলো পোড়ানোর কাজ করানো হতো) একজন প্রাক্তন কয়েদী-কর্মচারী উল্লেখ করেন যে, চেক-ইহুদীরা মৃত্যুর পূর্বে আউশউইৎজ কনসেনট্রেশন ক্যাম্পের গ্যাস চেম্বারে ঢুকার আগে সমস্বরে হাতিকভাহ্‌ গানটি গাইতো এবং ওয়াফেন এসএস শাখার নাৎসি সৈন্যরা এই গান শুনে ক্রুদ্ধ হয়ে তাদের পেটাতে শুরু করতো।.  জাতীয় সঙ্গীত হিসেবে স্বীকৃতি ১৯৪৮ সালে ইসরায়েল রাষ্ট্র প্রতিষ্ঠিত হওয়ার পর, "হাতিকভাহ্‌" অনানুষ্ঠানিকভাবে জাতীয় সঙ্গীত হিসেবে স্বীকৃত হয়েছিলো। আনুষ্ঠানিকভাবে এটি ২০০৪ সালের নভেম্বর মাসে স্বীকৃতি পায়, যখন নেসেট (ইসরায়েলের পার্লামেন্ট) গানটির সংক্ষিপ্ত এবং গানটির সম্পাদনা ও সংস্করণ সহকারে অনুমোদন প্রদান করে।  চরণ thumb|250px|ইমবারের হাতে লেখা মূল কবিতার পাণ্ডুলিপি  মূল আধুনিক হিব্রুপ্রতিবর্ণআধ্বব স্বনিমীয় প্রতিলিপিআক্ষরিক বঙ্গানুবাদযতদিন এই হৃদয়ের ভিতর ইহুদি স্বত্বাটি আকুল থাকে, [ততদিন] পূর্বের শেষ কোণ বরাবর, চোখ সিয়োনের দিকে তাকিয়ে থাকে;  আমাদের আশা এখনও হারিয়ে যায়নি, [আমাদের] দুই হাজার বছরের আশা, 𝄆 নিজেদের ভূমিতে একটি স্বাধীন জাতি হওয়ার [আশা], সিয়োন ও জেরুজালেমের ভূমিতে। 𝄇   উদ্ধৃতি   টীকা    তথ্যসূত্র   বিষয়শ্রেণী:জাতীয় সঙ্গীত বিষয়শ্রেণী:ইসরায়েলী সঙ্গীত বিষয়শ্রেণী:ইসরাইলের জাতীয় প্রতীক বিষয়শ্রেণী:এশীয় জাতীয় সঙ্গীত
অসীমা নারওয়াল হলেন ভারতীয়-অস্ট্রেলীয় একজন মডেল ও অভিনেত্রী। ২০১৫ সালে তিনি মিস সিডনি অস্ট্রেলিয়া এলিগ্যান্স ও মিস ইন্ডিয়া গ্লোবাল খেতাব অর্জন করেছিলেন।   প্রারম্ভিক জীবন  অসীমা নারওয়াল ভারতের এক হিন্দু জাট পরিবারে জন্ম নিয়েছিলেন। তিনি হরিয়ানার রোহতাকের স্কুলে পড়াশোনা করেছিলেন। কৈশোরকালে তিনি অস্ট্রেলিয়া চলে যান এবং সেখানে পড়াশোনা চালিয়ে যান। সেখানে তিনি স্বাস্থ্য ও চিকিৎসা বিষয়ে পড়াশোনা করেন। চিকিৎসা ক্ষেত্রে কিছুদিন কাজ করার পর তিনি অভিনয় ও মডেলিং এর দিকে ঝুঁকেন।  ২০১৮ সালে নাটাকাম নামের এক তেলুগু চলচ্চিত্রে অভিনয়ের মাধ্যমে তিনি চলচ্চিত্রাঙ্গনে যাত্রা শুরু করেন। ২০১৯ সালের জেসি নামের এক তেলুগু চলচ্চিত্রে প্রধান চরিত্রে অভিনয় করেন।   চলচ্চিত্র তালিকা  বছরচলচ্চিত্রচরিত্রভাষাটীকা২০১৮নাটাকামপার্বতী তেলুগু অভিষেক চলচ্চিত্র২০১৯জেসিজেসিতেলুগু২০১৯কোলাইগারানধরনী তামিলপোস্ট প্রোডাকশন২০১৯রাজভিমাতুলসী তামিলপোস্ট প্রোডাকশন   খেতাব   ২০১৫ - মিস সিডনি অস্ট্রেলিয়া এলিগ্যান্স  ২০১৫ - মিস ইন্ডিয়া গ্লোবাল   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:১৯৯১-এ জন্ম বিষয়শ্রেণী:ভারতীয় বংশোদ্ভূত নারী মডেল বিষয়শ্রেণী:হরিয়ানার নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:সিডনি প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হরিয়ানার অভিনেত্রী
আস্থা গিল হলেন একজন ভারতীয় নেপথ্য সঙ্গীতশিল্পী, যিনি ফাগলির পার্টি গান "ধুপ চিক"-এ কণ্ঠ প্রদানের মাধ্যমে আত্মপ্রকাশ করেছিলেন। অতঃপর তিনি খুবসুরতের গান "আভি তো পার্টি শুরু হুই হ্যায়"-এ কণ্ঠ দিয়েছিলেন। এছাড়াও তিনি "ডিজে ওয়ালে বাবু", "বাজ" এবং "নাগিন"-এর মতো জনপ্রিয় গান গেয়েছেন।   প্রারম্ভিক জীবন  আস্থা দিল্লির বিবেকানন্দ ইনস্টিটিউট অফ প্রফেশনাল স্টাডিজ থেকে সাংবাদিকতায় স্নাতকোত্তর শেষ করেছেন।   গানের তালিকা   চলচ্চিত্র   সাল  চলচ্চিত্র  গান  সহশিল্পী  টীকা ২০১৪  ফুগলি  ধুপ চিক  বাদশা ও রাফতার   খুবসুরত  আভি তো পার্টি শুরু হুই হ্যায়  বাদশা   ২০১৮  ব্ল্যাকমেইল  হ্যাপি হ্যাপি   স্ত্রী  কামারিয়া  দিব্য কুমার ও শচীন-জিগর  নমস্তে ইংল্যান্ড  প্রোপার পাটোলা  দিলজিৎ দোসাঞ্ঝ ও বাদশা     একক   সাল  গান  সহশিল্পী  টীকা ২০১৫  ডিজে ওয়ালে বাবু  বাদশা  ২০১৬  রেজার মেরা সোয়াগ   ২০১৮  বাজ  করে জা   হার্টলেস  বাদশা ও আশী মিকি  ন্যায়ন  বাদশা   ২০১৯  সারা ইন্ডিয়া    জিতেগা সাড়া ইন্ডিয়া   নাগিন  আকাসা    তথ্যসূত্র    বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:দিল্লির সঙ্গীতশিল্পী বিষয়শ্রেণী:দিল্লির নারী সংগীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:১৯৯৩-এ জন্ম বিষয়শ্রেণী:দিল্লির নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:১৯৯১-এ জন্ম বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
আইজ্যাক টোস্ট (), দক্ষিণ কোরিয়া ভিত্তিক একটি টোস্ট (টোস্টেড স্যান্ডউইচ) চেইন। ২০১৬ সালের হিসাব অনুযায়ী, দক্ষিণ কোরিয়ায় এই চেইনের ৭০০টিরও বেশি খুচরা দোকান ছিল।  এটি আন্তর্জাতিকভাবে আরও সম্প্রসারিত হয়েছে এবং ম্যাকাও, তাইওয়ান, মালয়েশিয়া এবং সিঙ্গাপুরেও সহ শাখা প্রতিষ্ঠা করেছে।    তথ্যসূত্র    বহিঃসংযোগ       বিষয়শ্রেণী:২০০৩-এ প্রতিষ্ঠিত রেস্তোরাঁ বিষয়শ্রেণী:দক্ষিণ কোরীয় মার্কা বিষয়শ্রেণী:কোরীয় ভাষার লেখা থাকা নিবন্ধ বিষয়শ্রেণী:দক্ষিণ কোরিয়ার ঝটপট-খাবারের চেইন
শুঁড়পোকা বা উইভিল  হলো কোলিওপ্টেরা বর্গভুক্ত গুবরে পোকাদের জ্ঞাতি একদল পতঙ্গের সাধারণ নাম, যারা স্থানীয়ভাবে শুঁড়পোকা নামে পরিচিত। এরা ক্ষেত্র বিশেষে ক্ষতিকারক এবং বালাই ও এদের কতক উড়তে সক্ষম।https://www.thespruce.com/what-is-a-weevil-2656439http://ento.psu.edu/extension/factsheets/weevils-on-stored-grain   শুঁড়পোকার শরীর সাধারণত ৬ মিলিমিটারের চেয়েও ছোট হয়। এদের লম্বা শুঁড়ের মতো অংশ থাকে। বেশিরভাগ শুঁড়পোকা গাছপালা বা শস্য খায়।   শুঁড়পোকার প্রায় ৯৭,০০০ প্রজাতি আছে। অনেক শুঁড়পোকা কৃষির জন্য ক্ষতিকর। যেমন: গম ও ভুট্টার শুঁড়পোকা শস্য নষ্ট করে, আর বল শুঁড়পোকা তুলা গাছে ডিম পাড়ে এবং তার লার্ভা তুলা খেয়ে ফেলে। তবে কিছু শুঁড়পোকা আবার ক্ষতিকর গাছ নিয়ন্ত্রণে ব্যবহার করা হয়।  শুঁড়পোকার লম্বা শুঁড়ে কাটার মতো মুখ থাকে, যা দিয়ে তারা শস্যে গর্ত করে। বেশিরভাগ শুঁড়পোকা উড়তে পারে, আবার কিছু যেমন Otiorhynchus, উড়তে পারে না।  একটি বিশেষ শুঁড়পোকা (Austroplatypus incompertus) দলবদ্ধভাবে কাজ করে, যেটা পিঁপড়ে বা মৌমাছির মতো সামাজিক আচরণ। এটা খুবই বিরল ঘটনা।   বিবরণ  এরা সাধারণত ফ্যাকাশে বর্ণের হয়; তবে কিছু কিছু উইভিল উজ্জ্বল বর্ণেরও দেখা যায়; যেমনঃ ব্রাজিলের Entimus প্রজাতি।   পরিচিতি  কিছু পরিচিত উইভিল রয়েছে যেগুলো বিভিন্ন ফল, ফসল ও গাছের জন্য ক্ষতিকারক; যেমনঃ  ম্যাঙ্গো উইভিল,  আমের পাতাকাটা উইভিল,  মুচির উইভিল,  ফল ছিদ্রকারী উইভিল পোকা প্রভৃতি।   চিত্রশালা    আরও দেখুন   গুবরে পোকা।   তথ্যসূত্র    অধিক পঠন   Bright, Donald E.; Bouchard, Patrice (2008). Coleoptera, Curculionidae, Entiminae: Weevils of Canada and Alaska Volume 2. Insects and Arachnids of Canada Series, Part 25. Ottawa: NRC Research Press. .   বহিঃসংযোগ   উইভিল - বাংলাপিডিয়া হতে সংকলিত নিবন্ধ।  বিষয়শ্রেণী:পতঙ্গ বিষয়শ্রেণী:পতঙ্গ বর্গ বিষয়শ্রেণী:ক্ষতিকারক পোকা
thumb|বেসান্তনগর ইলিয়ট'স বিচ  বেসান্তনগর দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর আবাসিক অঞ্চল৷ লোকালয়টি বঙ্গোপসাগরের উপকূল বরাবর অবস্থিত।  এখানে বহু ধনী ব্যক্তির বাস, এছাড়াও এই অঞ্চলে রয়েছে বিলাসবহুল বাজার, রেস্তোরাঁ, ক্যাফে, বুটিক। মূল আকর্ষণ হলো বিচারপতি ও মাদ্রাজের প্রাক্তন গভর্নর এডওয়ার্ট ইলিয়টের নামাঙ্কিত ইলিয়ট'স সমুদ্র সৈকত। এটি মেরিনা সমুদ্র সৈকতের শেষ বিন্দু গঠন করেছে।  কলম্বিয়ার বোগোটা শহরে সাইক্লোভিয়া পালনের অনুকরণে ২০১৫ খ্রিস্টাব্দে দ্য হিন্দু প্রকাশনী বেসান্তনগর সমুদ্র সৈকত সড়ক বরাবর গাড়ি বিহীন রবিবার পালন করার সফল সিদ্ধান্ত নেয়।  অবস্থান বেসান্তনগরের উত্তর দিকে তোলকাব্য উদ্যান, পূর্ব ‌দিকে বঙ্গোপসাগর, দক্ষিণ দিকে তিরুবান্মিয়ুর, পশ্চিম দিকে আদিয়ার এবং উত্তর-পশ্চিম দিকে রয়েছে রাজা আন্নামালাইপুরম। ইতিহাস রুক্মিণী দেবী অরুণ্ডেল এবং তার স্বামী জর্জ অরুণ্ডেল ১৯৩৬ খ্রিস্টাব্দে কলাক্ষেত্র ফাউন্ডেশন নামে একটি নাচের বিদ্যালয় প্রতিষ্ঠা করেন। তাদের প্রতিষ্ঠিত থিওসফিক্যাল সোসাইটিও এই লোকালয়ে অবস্থিত।  thumb|বেসান্তনগর বিচ রোড তামিলনাড়ু গৃহ মন্ত্রণালয় বা টিএনএইচবি ১৯৭০-এর দশকের শুরু থেকে ১৯৮০-এর দর্শকের প্রারম্ভিক সময়কাল অবধি বেসান্তনগরের সার্বিক উন্নয়ন কাজে নিযুক্ত থাকে। পার্শ্ববর্তী ইন্দ্রনগর এবং শাস্ত্রীনগরের মোট ৪ বর্গ কিলোমিটার অঞ্চল একত্রিত করে বেসান্তনগর পরিকল্পনা ও উন্নয়ন করা হয়। গৃহ মন্ত্রণালয় আবাসিক জমি, অ্যাপার্টমেন্ট, অর্থনৈতিক কমপ্লেক্স, চওড়া রাস্তা, বিদ্যালয় ক্ষেত্র, বাস টার্মিনাল, উদ্যান, শিশু উদ্যান প্রভৃতি নির্মাণ করে। কেন্দ্রীয় পূর্ত বিভাগের কর্মচারীদের কোয়ার্টারটি এই লোকালয়ে অবস্থিত। ১৯৮১ খ্রিস্টাব্দে জি. রাজকুমার সেন্ট জনস ইংলিশ স্কুল এন্ড জুনিয়ার কলেজ প্রতিষ্ঠা করেন, এই স্কুলের বিপরীতে রয়েছে প্রাক্তন বিশ্বসেরা দাবাড়ু বিশ্বনাথন আনন্দের বাড়ি।  বাস ডিপো বেসান্তনগর বাস টার্মিনাস ৮৫ ধরনের যাত্রাপথের বাসের মিলনস্থল, দিনে এই টার্মিনাস থেকে গড়ে প্রায় ৫০০ টি বাসভ্রমণ হয়। দিন প্রায় চারহাজার মানুষ এই পরিষেবার লাভ নিয়ে থাকেন। ২০১২ খ্রিস্টাব্দের অক্টোবর মাসে চেন্নাই এমটিসি এই বাস টার্মিনালটিকে বাস ডিপো তৈরি করার সিদ্ধান্ত নেয়। বাস ডিপো বাস টার্মিনাল থেকে ৭০ শতাংশ অধিক বৃহত্তর। ৫ মিলিয়ন ভারতীয় মুদ্রা ব্যয়ে ও এক বছরের কম সময় অতিবাহিত করে এই বাস ডিপোটি নির্মাণ করা হয়।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:অ্যানি বেসান্তের স্মৃতিস্তম্ভ ও স্মারক
ব্যবহার  এই টেমপ্লেটটি এভাবে ব্যবহার করা যেতে পারে:  তবে এটি প্যারামিটার হিসেবে তিনটি সংক্ষিপ্ত গ্রহণ করতে পারে। ফলে এটি, এর ভেতরে একটি ছোট সংক্ষিপ্ত বাক্স প্রদর্শন করে:   তাহলে এটি দেখতে এমন হবে:  আপনি যদি এক বা দুইয়ের অধিক সংক্ষিপ্ত যোগ করেন, তবে সংক্ষিপ্ত বাক্সটি খুব উঁচু হয়ে যাবে, যা ভাল দেখায় না। সেক্ষেত্রে  বাক্স নিচের মত সরাসরি ব্যবহার করা উচিত। এই রকম:  বিষয়শ্রেণী:উইকিপিডিয়া শিরোলেখ টেমপ্লেট
ও. চন্দ্রশেখর মেনন (১ জুলাই ১৯৩৫—২৪ আগস্ট ২০২১) ছিলেন একজন ভারতীয় পেশাদার ফুটবলার যিনি একজন ডিফেন্ডার হিসেবে খেলেছিলেন। তিনি ১৯৬০ গ্রীষ্মকালীন অলিম্পিক (রোম), ১৯৬২ এশিয়ান গেমস (স্বর্ণপদক), ১৯৬৪ এএফসি এশিয়ান কাপ (রৌপ্য পদক), মেরডেকা টুর্নামেন্টে ভারতের প্রতিনিধিত্ব করেছিলেন (রৌপ্য পদক - ১৯৫৯ এবং ১৯৬৪) এবং ১৯৬৪ গ্রীষ্মকালীন অলিম্পিক (টোকিও কোয়ালিফায়ার)।Olympian Chandrasekharan waiting for new Kochi stadium - https://www.youtube.com/watch?v=M8PwgTUFOyw Olympian Chandrasekharan remembers a football victory - http://www.mathrubhumi.com/tv/Programs/Episode/19565/o-chandrashekaran-remembers-a-football-victory-ee-vazhitharayil-ep-110/E    প্রারম্ভিক জীবন এবং ক্লাব ক্যারিয়ার   প্রারম্ভিক জীবন  ভারতের ইরিঞ্জালকুটায় জন্মগ্রহণকারী চন্দ্রশেখর ভারতের এর্নাকুলামের মহারাজা কলেজে তার ফুটবল দক্ষতা অর্জন করেন।   ক্লাব ক্যারিয়ার   ক্যালটেক্স, বোম্বে: ১৯৬৫–১৯৬৬ স্টেট ব্যাংক অফ ইন্ডিয়া: ১৯৬৬–১৯৭৩   জাতীয় চ্যাম্পিয়নশিপ (সন্তোষ ট্রফি)    মহারাষ্ট্র: ১৯৫৬–১৯৬৬   আন্তর্জাতিক ক্যারিয়ার   তিনি ১৯৬০ সালের রোম অলিম্পিকে ভারতীয় দলের একজন সদস্য ছিলেন, যেখানে চন্দ্রশেখর এবং তার রক্ষণাত্মক অংশীদারদের সৌজন্যে ভারত বিখ্যাতভাবে একটি খেলায় ফ্রান্সকে ১–১ গোলে ধরেছিল। এছাড়াও তিনি ভারতীয় দলের অংশ ছিলেন যারা ১৯৬২ এশিয়ান গেমসে স্বর্ণ, ১৯৬৪ এএফসি এশিয়ান কাপে রৌপ্য, মেরদেকা টুর্নামেন্টে (১৯৫৯ এবং ১৯৬৪) রৌপ্য জিতেছিলেন। তিনি সৈয়দ আবদুল রহিমের কোচিং-এর অধীনে ভারতীয় ফুটবলে পিকে ব্যানার্জী, চুনী গোস্বামী, তুলসীদাস বলরাম, পিটার থঙ্গরাজ, জার্নাইল সিং এবং মারিয়াপ্পা কেম্পাইয়া এর মতো কিছু সেরা নামগুলির সাথে খেলেছেন। কয়েকটি টুর্নামেন্টে তিনি ভারতের অধিনায়কত্বও করেছেন।   ম্যানেজার ক্যারিয়ার   ১৯৯৪-৯৫ সালে চন্দ্রশেখর এফসি কোচিন এর জেনারেল ম্যানেজার হয়েছিলেন।   মৃত্যু  ২০১৫ সাল থেকে বার্ধক্যজনিত অসুস্থতায় ভোগার পরে, ও চন্দ্রশেখর ২৪ আগস্ট ২০২১-এ কোচিতে মারা যান। মৃত্যুর সময় তার বয়স হয়েছিল ৮৬ বছর।   সাফল্য    আন্তর্জাতিক  ১৯৬২ এশিয়ান গেমস    স্বর্ণপদক ১৯৬৪ এএফসি এশিয়ান কাপ   রৌপ্য পদক মারডেকা কাপ (মালয়েশিয়া)    রৌপ্য পদক (১৯৫৯, ১৯৬৪)   ঘরোয়া   ১৯৬৩ সন্তোষ ট্রফি    চ্যাম্পিয়ন   ব্যক্তিগত   কেরালার সর্বকালের স্বপ্নের দলে নির্বাচিত (ফুটবল)  কেরালার শতাব্দীর সেরা ১০ ক্রীড়াবিদ হিসেবে নির্বাচিত হয়েছেন   তথ্যসূত্র    গ্রন্থপঞ্জি    বহিঃসংযোগ     বিষয়শ্রেণী:১৯৩৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:ইরিঞ্জালকুটার ব্যক্তি বিষয়শ্রেণী:কেরালার ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:১৯৬৪ এএফসি এশিয়ান কাপের খেলোয়াড় বিষয়শ্রেণী:১৯৬০ গ্রীষ্মকালীন অলিম্পিকের ফুটবলার বিষয়শ্রেণী:ভারতের অলিম্পিক ফুটবলার বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের ফুটবলার বিষয়শ্রেণী:ভারতের এশিয়ান গেমসে স্বর্ণপদক বিজয়ী বিষয়শ্রেণী:এশিয়ান গেমসে ফুটবলে পদক বিজয়ী বিষয়শ্রেণী:মুম্বই ফুটবল লিগের খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:কেরলের ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
তীর্থিক (Keown, Damien. Oxford Dictionary of Buddhism (2004), p. 307) হলো বৌদ্ধধর্মে এমন শব্দ যা অ-বৌদ্ধ ধর্মান্ধদের উল্লেখ করে।  ত্রিপিটকে, তীত্থিয় শব্দটি বিশেষভাবে জৈনধর্মের অনুসারীদের বোঝাতে পারে। যেখানে একজন বৌদ্ধ তিনরত্ন-এ আশ্রয় নেয় এবং চরমের মধ্যে মধ্যপন্থা পায়, সেখানে তীত্থিয় হয় না। অশোক অবধান অনুসারে, অশোকের বৌদ্ধধর্মের প্রচারে ঈর্ষান্বিত তীত্থিয়রা একত্রিত হয়ে একে অপরকে বলেছিল, "রাজা অশোক যদি বুদ্ধের উপাসক চালিয়ে যান, তবে তাঁর দ্বারা উৎসাহিত অন্যান্য ব্যক্তিরাও একইভাবে বুদ্ধের অনুসারী হবে।" তারা তখন মানুষের বাড়িতে গিয়ে ঘোষণা করে যে তাদের ধর্মই সত্যধর্ম এবং বৌদ্ধধর্ম কোন মোক্ষ দেয় না।P. 245 Buddha by Manmatha Nath Dutt  তীর্থিক জৈন শব্দ তীর্থংকর "ফোর্ড-প্রস্তুতকারক" এর সাথে যুক্ত।Parpola, Asko, 2003. Sacred bathing place and transcendence: Dravidian kaTa(vuL) as the source of Indo-Aryan ghâT, tîrtha, tîrthankara and (tri)vikrama. Pp. 523-574 in: Olle Qvarnström (ed.),  Jainism and early Buddhism: Essays in honor of Padmanabh S. Jaini, I-II. Fremont, California: Asian Humanities Press.   তথ্যসূত্র   বিষয়শ্রেণী:বৌদ্ধ দার্শনিক ধারণা
ফাভিপিরাভীর যেটি টি-৭০৫,আভিগান, বা ’ফাভিপিরা’ অথবা ফাভিলাভির নামে পরিচিত একটি অ্যান্টিভাইরাল ড্রাগ যা জাপানের তোয়ামা কেমিক্যাল (ফুজিফিল্ম গ্রুপ) দ্বারা তৈরি হয়েছে অনেকগুলি আরএনএ ভাইরাসের বিরুদ্ধে কাজ করার জন্য। অন্যান্য কিছু পরীক্ষামূলক অ্যান্টিভাইরাল ড্রাগগুলির মতো (টি -১১০৫ এবং টি -১১০৬) এটি একটি পাইরেজিনিকার্বক্সামাইড। বিভিন্ন প্রাণীর উপর পরিচালিত পরীক্ষায় এটি ভাল ফলাফল প্রদান করেছে বিশেষ করে ইনফ্লুয়েঞ্জা ভাইরাস, ওয়েস্ট নীল ভাইরাস, হলুদ জ্বর ভাইরাস, পা-ও মুখের রোগ ভাইরাসের পাশাপাশি অন্যান্য ফ্ল্যাভিভাইরাস, আর্নভাইরাস, বানিয়াভাইরাস এবং আলফাভাইরাসের বিরুদ্ধে কার্যকর ফল দেখিয়েছে। এছাড়া এন্টারোভাইরাস এবং রিফ্ট ভ্যালি ফেভার ভাইরাসের বিরুদ্ধেও কার্যকর ফল প্রদর্শিত করেছে। ফাভিপিরাভীর জিকা ভাইরাসের বিরুদ্ধে সীমাবদ্ধ কার্যকারিতা দেখিয়েছে বিশেষ করে প্রাণী অধ্যায়নের ক্ষেত্রে, তবে এমকে -৬০৮ এর মতো অন্যান্য অ্যান্টিভাইরালদের তুলনায় কম কার্যকর ছিল। এজেন্টটি জলাতঙ্কের বিরুদ্ধে কিছু কার্যকারিতাও দেখিয়েছে, এবং ভাইরাস দ্বারা সংক্রামিত কিছু মানুষের ক্ষেত্রে পরীক্ষামূলকভাবে ব্যবহার করা হয়েছে।  তথ্যসূত্র  বিষয়শ্রেণী:আরএনএ ভাইরাস বিরোধী ঔষধ বিষয়শ্রেণী:কার্বক্সামাইড বিষয়শ্রেণী:অর্গানোফ্লুরাইড বিষয়শ্রেণী:ইবোলা বিষয়শ্রেণী:পরীক্ষামূলক ঔষধ বিষয়শ্রেণী:সমানুতা
বসিরহাট কলেজ, ১৯৪৭ সালে প্রতিষ্ঠিত বসিরহাটের একটি সাধারণ ডিগ্রি মহাবিদ্যালয়। মহাবিদ্যালয়টি কলা, বিজ্ঞান ও বাণিজ্য এই তিনটি ধারার বিভিন্ন বিষয়ে স্নাতক কোর্স সরবরাহ করে। এটি পশ্চিমবঙ্গ রাষ্ট্রীয় বিশ্ববিদ্যালয়ের অধীনস্থ মহাবিদ্যালয়।  ইতিহাস  বসিরহাট মহাবিদ্যালয় ১৯৪৭ সালের ১৬ই নভেম্বর ইছামতি নদীর তীরে প্রতিষ্ঠিত হয়। মহাবিদ্যালয়টি ১৯৪৭ সালে প্রাথমিকভাবে বসিরহাট টাউন কার্যক্রম শুরু করে। এটি পরে বসিরহাটের খান বাহাদুর এএফ.এম আব্দুর রাহমানের বাসভবনে স্থানান্তরিত হয়। ডঃ শ্যামাপ্রসাদ মুখোপাধ্যায় বর্তমান বিদ্যায়তনের ভিত্তি প্রস্তর স্থাপন করেন।  বিভাগসমূহ  বসিরহাট মহাবিদ্যালয়ে মোট ১৯ টি বিভাগ রয়েছে। বিভাগসমূহ হল- বাংলা, সংস্কৃত, ইংরেজি, আরবি, ইতিহাস, রাষ্ট্রবিজ্ঞান, পদার্থবিজ্ঞান, গণিত, অর্থনীতি, উদ্ভিদ বিজ্ঞান, প্রাণিবিদ্যা, শারীরবিদ্যা, কম্পিউটার বিজ্ঞান, বাণিজ্য,  দর্শন, রসায়ন, ভূগোল, পদার্থবিজ্ঞান ও শারীরিক শিক্ষা।  সুযোগ-সুবিধা   বসিরহাট মহাবিদ্যালয়ের সুযোগ-সুবিধাসমূহের মধ্যে একটি গ্রন্থাগার, পরীক্ষাগার, শ্রেণিকক্ষ, ইন্টারনেট পরিষেবা, একটি ক্যান্টিন, একটি ছাত্রাবাস ও বিভিন্ন ধরনের ক্রীড়া ব্যবস্থা রয়েছে।   অনুমোদিত   মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত ও ২০০৮ সাল থেকে পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।Colleges in West Bengal, University Grants Commission  পূর্বে এটি কলকাতা বিশ্ববিদ্যালয়ের অধিভুক্ত ছিল।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বহিঃসংযোগ    বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৪৭-এ পশ্চিমবঙ্গে প্রতিষ্ঠিত বিষয়শ্রেণী:বসিরহাট বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
অস্ট্রেলিয়া নারী ক্রিকেট দল ২০২৩ সালের জুন ও জুলাই মাসে অ্যাশেজ সিরিজের অংশ হিসেবে একটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। সিরিজে তিন ফরম্যাট মিলিয়ে জয়ী দল নির্ধারণের জন্য একটি পয়েন্ট পদ্ধতি ব্যবহার করা হয়। সিরিজের টেস্ট ম্যাচটি ছিল নারীদের ক্রিকেটের ইতিহাসের দ্বিতীয় পাঁচ দিনের টেস্ট ম্যাচ।  টেস্ট ম্যাচটিতে অস্ট্রেলিয়া জয়লাভ করে। টি২০আই সিরিজে ইংল্যান্ড ২–১ ব্যবধানে জয়ী হয়। ওডিআই সিরিজেও ইংল্যান্ড ২–১ ব্যবধানে জয়লাভ করে, কিন্তু সিরিজ শেষে উভয় দল সমানসংখ্যক পয়েন্ট লাভ করায় পূর্ববর্তী অ্যাশেজ সিরিজে বিজয়ী অস্ট্রেলিয়া অ্যাশেজ ধরে রাখতে সক্ষম হয়।  দলীয় সদস্য টেস্টওডিআইটি২০আইটেস্ট, ওডিআই ও টি২০আই হেদার নাইট (অধি.) (উই.)  নাতালি সিভার (সহ-অধি.)  অ্যামি জোনস (উই.)  অ্যালিস ক্যাপসি  অ্যালিস ডেভিডসন-রিচার্ডস  ইসাবেল ওং  এমা ল্যাম্ব  কেট ক্রস  ট্যামসিন বউমন্ট (উই.)  ড্যানিয়েল ওয়ায়াট  ড্যানিয়েল গিবসন  লরেন ফাইলার  লরেন বেল  সোফি একলস্টোন  সোফিয়া ডাংকলি হেদার নাইট (অধি.) (উই.)  অ্যামি জোনস (উই.)  অ্যালিস ক্যাপসি  ইসাবেল ওং  কেট ক্রস  ট্যামসিন বউমন্ট (উই.)  ড্যানিয়েল ওয়ায়াট  ড্যানিয়েল গিবসন  নাতালি সিভার  লরেন ফাইলার  লরেন বেল  শার্লট ডিন  সারা গ্লেন  সোফি একলস্টোন  সোফিয়া ডাংকলি হেদার নাইট (অধি.) (উই.)  নাতালি সিভার (সহ-অধি.)  অ্যামি জোনস (উই.)  অ্যালিস ক্যাপসি  ইসাবেল ওং  কেট ক্রস  ড্যানিয়েল ওয়ায়াট  ড্যানিয়েল গিবসন  ফ্রেয়া ডেভিস  মায়া বুশিয়ের  লরেন উইনফিল্ড (উই.)  লরেন বেল  শার্লট ডিন  সারা গ্লেন  সোফি একলস্টোন  সোফিয়া ডাংকলি অ্যালিসা হিলি (অধি.) (উই.)  তালিয়া ম্যাকগ্রা (সহ-অধি.)  অ্যানাবেল সাদারল্যান্ড  অ্যাশলি গার্ডনার  আলানা কিং  এলিস পেরি  কিম গার্থ (উই.)  গ্রেস হ্যারিস  জর্জিয়া ওয়্যারহাম  জেস জোনাসেন  ডার্সি ব্রাউন  ফিবি লিচফিল্ড  বেথ মুনি (উই.)  মেগ ল্যানিং  মেগান শুট সিরিজ শুরুর আগে অস্ট্রেলিয়া দল থেকে ছিটকে যান দলের নিয়মিত অধিনায়ক মেগ ল্যানিং। এর ফলে সিরিজের জন্য অ্যালিসা হিলিকে অস্ট্রেলিয়ার অধিনায়ক ও তালিয়া ম্যাকগ্রাকে অস্ট্রেলিয়ার সহ-অধিনায়ক নির্বাচিত করা হয়। টেস্ট ম্যাচের আগে ইংল্যান্ডের টেস্ট দল থেকে অ্যালিস ক্যাপসি ও অ্যালিস ডেভিডসন-রিচার্ডসকে অব্যাহতি দেয়া হয়।  প্রস্তুতিমূলক ম্যাচ  একমাত্র টেস্ট  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  টীকা  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ ইংরেজ ক্রিকেট বিষয়শ্রেণী:২০২৩-এ অস্ট্রেলীয় ক্রিকেট বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর অস্ট্রেলিয়া ২০২৩ বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
thumb|কাঠের দাঁত খড়কে দাঁতের খাঁজে বা ফাঁকে আটকানো খাবারের টুকরো ইত্যাদি খুঁচিয়ে পরিষ্কার করার জন্য ব্যবহৃত ছুঁচালো কাঠি। সাধারণতঃ নরম কাঠ বা প্লাস্টিক দিয়ে তৈরি হয়। খাবার পরেই বেশি ব্যবহার করা হয়।   সুবিধা  দাঁতে গভীর গর্ত থাকলে দাঁত মেজেও অনেক সময় খাবারের অবশিষ্ট টুকরো থেকে যেতে পারে। সেই ক্ষেত্রে খড়কে কাঠি খুব সুবিধাজনক।   সম্ভাব্য বিপদ   মাড়ি খুঁচিয়ে ফেললে রক্তপাত।  দাঁতে ফুটো (ডেন্টাল ক্যারিস) আগে থেকে থেকে থাকলে তার ভঙ্গুর দেওয়াল ভেঙে ফুটো বড় হয়ে যাওয়া।  কাঠের খড়কে ভেঙে দাঁতের ফাঁকে আটকে যাওয়া।  বিষয়শ্রেণী:দন্ত স্বাস্থ্য বিষয়শ্রেণী:মুখের স্বাস্থ্যবিধি